PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत 30.16 करोड़ से ज्यादा खुराक लगाई गईं
- पिछले 24 घंटे में 64.89 लाख टीके दिए गए
- पिछले 24 घंटे में 54,069 दैनिक नये मामले सामने आए
- भारत में कोविड-19 के सक्रिय मामले और घटकर 6,27,057 हुए
- देश भर में 2,90,63,740 लोग कोविड-19 से स्वस्थ हुए
- पिछले 24 घंटे में 68,885 मरीज स्वस्थ हुए
- लगातार 42वें दिन बीमारी से उबरने वाले लोगों की संख्या दैनिक नये मामलों की संख्या से ज्यादा
- रिकवरी रेट बढ़कर 96.61 प्रतिशत हुआ
- साप्ताहिक पॉजिटिविटी रेट 5 प्रतिशत से नीचे, वर्तमान में 3.04 प्रतिशत
- दैनिक पॉजिटिविटी रेट 2.91 प्रतिशत, लगातार 17वें दिन पांच प्रतिशत से कम
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कोविड-19 पर नवीनतम जानकारी
- पिछले 24 घंटे में 64.89 लाख टीके की खुराकें दी गईं
- पिछले 24 घंटे में 54,069 दैनिक नये मामले सामने आए
- भारत में कोविड-19 के सक्रिय मामले और घटकर 6,27,057 हुए
- लगातार 42वें दिन बीमारी से उबरने वाले लोगों की संख्या दैनिक नये मामलों की संख्या से ज्यादा
- रिकवरी रेट बढ़कर 96.61 प्रतिशत हुआ
- दैनिक पॉजिटिविटी रेट 2.91 प्रतिशत, लगातार 17वें दिन पांच प्रतिशत से कम
- भारत में पिछले 24 घंटे में 54,069 नये मामले दर्ज किए गए हैं।
लगातार 17वें दिन देश में कोविड-19 के नये मामलों की संख्या एक लाख से कम दर्ज की गयी। यह केंद्र और राज्यों/केंद्रशासित प्रदेशों के सहयोग से किए जा रहे सतत प्रयासों का नतीजा है।
भारत में कोविड-19 के सक्रिय मामलों की भी संख्या लगातार घट रही है। सक्रिय मामलों की संख्या गिरकर आज 6,27,057 हो गयी।
पिछले 24 घंटे में सक्रिय मामलों की संख्या में कुल 16,137 की कमी आयी है। यह अब देश के कुल कोविड पॉजिटिव मामलों का केवल 2.08 प्रतिशत है।
साथ ही कोविड-19 संक्रमण से ज्यादा लोगों के स्वस्थ होने के साथ, लगातार 42वें दिन बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से ज्यादा है। पिछले 24 घंटे में बीमारी से 68,885 लोग स्वस्थ हुए हैं।
पिछले 24 घंटे में दैनिक नये मामलों की तुलना में बीमारी से 14,000 से ज्यादा  लोग स्वस्थ हुए हैं।
भारत में महामारी के शुरू होने के बाद से कुल 2,90,63,740 लोग पहले कोविड-19 से स्वस्थ हो चुके हैं और पिछले 24 घंटे में बीमारी से कुल 68,885 लोग स्वस्थ हुए हैं। बीमारी से स्वस्थ होने वालों की राष्ट्रीय दर भी बेहतर होकर 96.61 प्रतिशत हो गयी है और इसमें लगातार वृद्धि हो रही है।
भारत में जांच की क्षमता में महत्वपूर्ण वृद्धि के साथ पिछले 24 घंटे में कुल 18,59,469 जांच हुईं। इसके साथ देश में अब तक हुए जांच की कुल संख्या 39.78 करोड़ से ज्यादा  है।
जहां एक तरफ पूरे देश में कोविड की जांच बढ़ गयी है, वहीं दूसरी तरफ साप्ताहिक पॉजिटिविटी रेट भी लगातार घट रहा है। साप्ताहिक पॉजिटिविटी रेट इस समय 3.04 प्रतिशत है जबकि दैनिक पॉजिटिविटी रेट आज 2.91 प्रतिशत हो गया। यह लगातार 17 दिनों से पांच प्रतिशत से कम बना हुआ है।
ज्यादा जानकारी के लिए: https://pib.gov.in/PressReleasePage.aspx?PRID=1729944
भारत में कोविड-19 टीकाकरण के तहत 30 करोड़ से ज्यादा खुराक दी गईं
भारत में कोविड-19 टीकाकरण अभियान के तहत लगाए जा चुके टीकों की खुराक की संख्या कल 30 करोड़ पार कर गयी, जिसके साथ देश ने एक ऐतिहासिक उपलब्धि हासिल कर ली। एक अस्थायी रिपोर्ट के अनुसार, आज सुबह सात बजे तक 40,45,516 सत्रों में देश में कोविड-19 के टीके की कुल 30,16,26,028 करोड़ खुराक दी जा चुकी हैं। पिछले 24 घंटे में टीके की 64,89,599 खुराक दी गयीं।
इनमें ये शामिल हैं:
|
|
एचसीडब्ल्यू
|
|
पहली खुराक
|
|
1,01,58,915
|
|
|
|
दूसरी खुराक
|
|
71,32,888
|
|
एफएलडब्ल्यू
|
|
पहली खुराक
|
|
1,73,03,658
|
|
|
|
दूसरी खुराक
|
|
91,85,106
|
|
आयु वर्ग 18-44 वर्ष
|
|
पहली खुराक
|
|
7,06,62,665
|
|
|
|
दूसरी खुराक
|
|
15,02,078
|
|
आयु वर्ग 45-60 वर्ष
|
|
पहली खुराक
|
|
8,39,38,683
|
|
|
|
दूसरी खुराक
|
|
1,33,51,488
|
|
60 वर्ष से ज्यादा
|
|
पहली खुराक
|
|
6,61,61,004
|
|
|
|
दूसरी खुराक
|
|
2,22,29,543
|
|
कुल
|
|
|
|
30,16,26,028
कोविड-19 टीकाकरण को सबके लिए उपलब्ध कराने का नया चरण 21 जून, 2021 को शुरू हुआ। केंद्र सरकार पूरे देश में टीकाकरण की रफ्तार और गुंजाइश को बढ़ाने के लिए प्रतिबद्ध है।
ज्यादा जानकारी के लिए: https://pib.gov.in/PressReleasePage.aspx?PRID=1729944
कोविड-19 टीकाकरण: मिथक बनाम तथ्य
राज्य की जनसंख्या, सक्रिय मामलों, इस्तेमाल की क्षमता और टीके की बर्बादी जैसे कारकों को ध्यान में रखते हुए पारदर्शी तरीके से टीके का वितरण किया गया
यह स्पष्ट किया जाता है कि भारत सरकार पारदर्शी तरीके से राज्यों/केंद्रशासित प्रदेशों को कोविड-19 के टीके आवंटित करना जारी रखे हुए है। भारत सरकार की ओर से टीके की आपूर्ति, राज्यों/केंद्रशासित प्रदेशों में इसकी खपत, राज्यों/केंद्रशासित प्रदेशों के पास उपलब्ध शेष और बिना उपयोग वाले टीके की खुराक के साथ-साथ प्रक्रियारत टीके की आपूर्ति के बारे में नियमित रूप से प्रेस सूचना कार्यालय की प्रेस विज्ञप्तियों और अन्य माध्यमों से जानकारी साझा की जाती है।
कोविड-19 टीके का वितरण निम्नलिखित मापदंडों पर किया जाता है:
- राज्य की जनसंख्या
- सक्रिय मामलों या बीमारी का बोझ
- राज्य की उपयोगिता दक्षता
टीके की बर्बादी से आवंटन नकारात्मक रूप से प्रभावित होता है।
ज्यादा जानकारी के लिए: https://pib.gov.in/PressReleseDetail.aspx?PRID=1730003
रक्षा सचिव ने अंतरराष्ट्रीय सुरक्षा पर 9वें मास्को सम्मेलन में कोविड-19 के विरुद्ध सक्रिय सहयोग का आह्वान किया
रक्षा सचिव डॉ अजय कुमार ने दिनांक 23 जून 2021 को अंतरराष्ट्रीय सुरक्षा पर 9वें मास्को सम्मेलन में 'कोविड-19 के विरुद्ध लड़ाई में सैन्य एजेंसियों की भूमिका' विषय पर सम्मेलन के पूर्ण सत्र में अपने संबोधन में कहा कि सक्रिय सहयोग, अनुसंधान साझेदारियां और एक-दूसरे की ताकत का लाभ उठाना कोविड-19 जैसी महामारियों से लड़ने का रास्ता है। कजाकिस्तान, मंगोलिया, जिम्बाब्वे, सूडान के रक्षा मंत्रियों और संयुक्त राष्ट्र शांति स्थापना के अवर महासचिव ने इस सत्र में भाग लिया।
ज्यादा जानकारी के लिए: https://pib.gov.in/PressReleseDetail.aspx?PRID=1729856
जी-20 देशों के शिक्षा मंत्रियों ने महामारी के दौरान निरंतर गुणवत्तापूर्ण शिक्षा सुनिश्चित करने की प्रतिबद्धता दोहराई
केंद्रीय शिक्षा राज्य मंत्री श्री संजय धोत्रे ने 22 जून, 2021 को जी-20 देशों के शिक्षा मंत्रियों की बैठक में भाग लिया। इटली ने इस बैठक की मेजबानी मिश्रित माध्यम से की।जी-20 शिक्षा मंत्रियों ने विशेष रूप से कोविड 19 महामारी के संदर्भ में शैक्षणिक गरीबी और असमानताओं के खिलाफ लड़ाई में प्रगति पर विचारों का आदान-प्रदान किया। मंत्रियों ने शिक्षा के मिश्रित माध्यम से शिक्षा देने की विधियों की निरंतरता और गुणवत्ता सुनिश्चित करने के लिए महामारी के दौरान लागू किए गए नवाचार युक्त अनुभवों को साझा करने का भी संकल्प लिया।
ज्यादा जानकारी के लिए: https://pib.gov.in/PressReleasePage.aspx?PRID=1729758
केंद्रीय स्वास्थ्य एवं परिवार कल्याण मंत्रालय ने 12 राज्यों और केंद्र शासित प्रदेशों के मीडिया पेशेवरों और स्वास्थ्य संवाददाताओं के लिए कोविड-19 पर क्षमता निर्माण कार्यशाला आयोजित की
- कोविड-19 के खिलाफ पंचसूत्री रणनीति में कोविड उपयुक्त व्यवहार, टेस्टिंग, ट्रेसिंग, ट्रीटमेंट और वैक्सीनेशन मजबूत हथियार हैं: स्वास्थ्य सचिव
- "जनमानस को सूचित और जागरूक करने की सामाजिक जिम्मेदारी के साथ मीडिया कोविड-19 के खिलाफ हमारे सामूहिक लड़ाई का महत्वपूर्ण स्तंभ है"
- मिथकों के खिलाफ लड़ने और टीकाकरण से जुड़ी हिचकिचाहट को दूर करने में मीडिया की महत्वपूर्ण भूमिका है
ज्यादा जानकारी के लिए: https://pib.gov.in/PressReleasePage.aspx?PRID=1729811
श्री अश्विनी कुमार चौबे ने कोविड-19 वैक्सीन की दूसरी खुराक प्राप्त की
केंद्रीय स्वास्थ्य और परिवार कल्याण राज्य मंत्री श्री अश्विनी कुमार चौबे को उनकी पत्नी श्रीमती नीता चौबे के साथ आज अखिल भारतीय आयुर्विज्ञान संस्थान-एम्स नई दिल्ली में कोविड-9 वैक्सीन की दूसरी खुराक दी गई।
ज्यादा जानकारी के लिए: https://pib.gov.in/PressReleseDetail.aspx?PRID=1730057
पीआईबी के क्षेत्रीय कार्यालयों से प्राप्त जानकारी
पंजाब: जांच में पॉजिटिव पाए गए रोगियों की कुल संख्या 5,93,572 है। सक्रिय मामलों की संख्या 5,641 है। सामने आई कुल मौतों की संख्या 15,923 है। पहली खुराक  के साथ कुल कोविड-19 टीकाकरण 13,00,518 है। दूसरी खुराक  के साथ कुल कोविड-19 टीकाकरण 3,28,467 है। 45 वर्ष से अधिक आयु वर्ग में पहली खुराक के साथ कुल टीकाकरण 32,81,077 है। 45 वर्ष से अधिक आयु वर्ग में दूसरी खुराक के साथ कुल टीकाकरण 5,51,738 है।
चंडीगढ़: लैब से सत्यापित कोविड-19 के कुल मामले 61,520 हैं। सक्रिय मामलों की कुल संख्या 267 है। अब तक कोविड-19 से हुई मौतों की कुल संख्या 807 है।
हिमाचल प्रदेश: अब तक कोविड पॉजिटिव पाए गए मरीजों की कुल संख्या 2,01,049 है। कुल सक्रिय मामलों की संख्या 2,287 है। अब तक हुई कुल मौतों की संख्या 3,445 है।
महाराष्ट्र: सात दिनों के अंतराल के बाद, महाराष्ट्र ने बुधवार को दैनिक मामलों ने 10,000 का आंकड़ा पार कर लिया और कोविड-19 संक्रमण के 10,066 मामले सामने आए, जिससे कुल संख्या 59,97,587 हो गई। 163 अन्य मौतों के साथ, मृतकों की संख्या बढ़कर 1,19,303 हो गई। राज्य की कोविड-19 रिकवरी दर 95.93 प्रतिशत है, जबकि मृत्यु दर 1.99 प्रतिशत है। दिन भर में 11,032 रोगियों को छुट्टी मिल गई, जिससे स्वस्थ होने वाले मामलों की संख्या 57,53,290 पहुंच गई और राज्य में अभी 1,21,859 सक्रिय मामले बचे हैं। महाराष्ट्र के स्वास्थ्य मंत्री राजेश टोपे ने कहा है कि राज्य में डेल्टा प्लस वेरिएंट के 21 मामले सामने आए हैं। महाराष्ट्र सरकार कोविड-19 मुक्त गांवों में कक्षाओं को सामान्य रूप से  दोबारा शुरू करने की योजना बना रही है। शिक्षा विभाग की समीक्षा बैठक में मुख्यमंत्री उद्धव ठाकरे ने इन गांवों में 10वीं और 12वीं की कक्षाओं को पहले की तरह शुरू करने की संभावनाओं की तलाश करने के लिए कहा।
गुजरात: बुधवार को 4,48,153 लोगों के टीकाकरण के साथ गुजरात ने अब तक टीके की कुल 2,34,57,715 खुराकें लगा ली हैं, जिसमें 18-44 वर्ष आयु वर्ग के 3,10,151 लाभार्थी शामिल हैं। कोविड-19 के 138 नए मामलों के साथ, गुजरात में संक्रमणों की संख्या बढ़कर 8,22,758 हो गई, जबकि बुधवार को तीन मौतों के साथ मृतकों की कुल संख्या 10,040 हो गई। दिन भर में कम से कम 487 मरीजों को अस्पतालों से छुट्टी दे दी गई, जिससे राज्य में स्वस्थ होने वालों की कुल संख्या 8,07,911 हो गई। गुजरात में अब 4,807 सक्रिय मामले बचे हैं, और राज्य की रिकवरी रेट 98.20 प्रतिशत है।
राजस्थान: राजस्थान में कोविड-19 की रिकवरी रेट 98.80 प्रतिशत तक पहुंच गई है। राज्य में सक्रिय मरीजों की संख्या घटकर 2400 से भी कम हो गई है। बुधवार को राज्य में कोरोनोवायरस के 155 नए मामले और एक मरीज की मौत दर्ज की गई। राज्य में म्यूकोरमाइकोसिस के मामलों की संख्या भी लगातार घट रही है। पिछले दस दिनों में राज्य में प्रतिदिन औसतन 2.5 लाख टीके लगाए गए हैं। राज्य में अब तक 2,21,00,000 से अधिक टीके लगाए जा चुके हैं। कल 4,27,000 से अधिक टीके लगाए गए।
मध्य प्रदेश: मध्य प्रदेश ने एक बार फिर एक दिन में देश में सबसे ज्यादा टीके लगाए। राज्य ने बुधवार को टीके की 11,17,277 खुराकें लगाए। राज्य में अब तक 1,75,00,000 से अधिक लोगों को टीकाकरण हो चुका है। 23 जिलों में 100 प्रतिशत से अधिक टीकाकरण दर्ज किया गया। बुधवार को मध्य प्रदेश में कोरोनावायरस के 84 नए मामले और 21 लोगों की मौतें दर्ज की गईं, जिससे संक्रमित लोगों की संख्या बढ़कर 7,89,499 और इससे मरने वालों की संख्या 8,827 हो गई। इस मध्यवर्ती राज्य के 52 जिलों में से 25 जिलों ने पिछले 24 घंटों में एक भी नया मामला नहीं दर्ज किया है। पिछले 24 घंटों में कम से कम 275 मरीजों को अस्पतालों से छुट्टी दी गई, जिससे स्वस्थ होने वालों की संख्या 7,79,177 हो गई। राज्य में अब 1,495 सक्रिय मामले हैं। मध्य प्रदेश में अब तक कोविड-19 के डेल्टा प्लस वेरिएंट के पांच मामले सामने आने की जानकारी दी है।
छत्तीसगढ़: बुधवार को छत्तीसगढ़ ने कोविड-19 के 421 नए मामलों और पांच लोगों की मौत होने की जानकारी दी, जिससे संक्रमित लोगों की संख्या 9,92,074 और कुल मृतकों की संख्या 13,407 हो गई। विभिन्न अस्पतालों से कुल 263 लोगों को छुट्टी मिलने के बाद स्वस्थ होने वालों की संख्या 9,71,057 तक पहुंच गई, जबकि दिन भर में 550 अन्य लोगों ने अपना होम आइसोलेशन पूरा कर लिया। राज्य में सक्रिय मामलों की संख्या 7,610 है। छत्तीसगढ़ ने बुधवार को टीके की 1,58,000 से अधिक खुराकें लगाईं। राज्य में अब तक 79,86,496 लोगों का टीकाकरण किया जा चुका है।
गोवा: बुधवार को कोरोनावायरस के 240 नए मामलों के साथ, गोवा में संक्रमित लोगों की संख्या बढ़कर 1,65,197 हो गई। कम से कम 390 रोगियों को विभिन्न अस्पतालों से छुट्टी दे दी गई, जबकि दिन भर में संक्रमण से पांच लोगों की मौत हो गई। राज्य में स्वस्थ होने वालों की संख्या 1,59,149 और मृतकों की 3,013 पहुंच गई। तटीय राज्य में अब 2,795 सक्रिय मामले बचे हैं। मुख्यमंत्री डॉ प्रमोद सावंत ने बुधवार को कहा कि गोवा सरकार महाराष्ट्र के सिंधुदुर्ग जिले में कोविड-19 का डेल्टा प्लस वेरिएंट मिलने के बाद स्थिति की बारीकी से निगरानी कर रही है। उन्होंने दावा किया कि राज्य में अभी तक डेल्टा प्लस वेरिएंट का एक भी मामला सामने नहीं आया है।
केरल: राज्य में कोविड टीके की पहली खुराक लेने वालों की संख्या एक करोड़ का आंकड़ा पार कर गई है। आज तक, कुल 1,28,91,706 लोगों ने पहली और 27,40,794 लोगों ने अपनी दूसरी खुराक ली है। राज्य में टीकों का दैनिक वितरण 2 लाख से अधिक खुराक तक बढ़ा दिया गया है। 21 जून को करीब 2.62 लाख और 22 जून को 2.3 लाख खुराक बांटी गई। 10 लाख खुराक मिलने के बाद टीकाकरण के केंद्रों की संख्या बढ़ाई गई। राज्य के स्वास्थ्य मंत्री ने कहा कि उपलब्धता के आधार पर और अधिक टीकों का वितरण किया जाएगा। बुधवार को राज्य में कोविड के 12,787 नए मामले मिले। 150 नई मौतों के साथ, मृतकों की संख्या बढ़कर 12,445 हो गई। जांच की पॉजिटिविटी रेट 10.29 है। केंद्र से राज्य को अब तक टीके की 1,24,01,800 खुराकें मिल चुकी हैं।
तमिलनाडु: केरल, महाराष्ट्र और मध्य प्रदेश में पहले ही चिंता बढ़ा चुका कोरोनावायरस का डेल्टा प्लस वेरिएंट तमिलनाडु में भी पाया गया है। बुधवार को तमिलनाडु में कोरोनोवायरस के नए मामले घटकर 6,596 हो गए, जिससे राज्य में संक्रमित मामलों की कुल संख्या 24,43,415 पहुंच गई। चेन्नई में संक्रमण के 393 मामले थे। तमिलनाडु को कल कोविड वैक्सीन की 6.72 लाख खुराकें मिली हैं। बुधवार को सुबह 10 बजे समाप्त हुए पिछले 24 घंटों में पुडुचेरी ने कोविड-19 के 263 नए मामलों की जानकारी दी, जिससे कुल मामलों की संख्या 1.15 लाख पहुंच गई। टीकाकरण के मोर्चे पर पुडुचेरी में, अब तक 37,013 स्वास्थ्य देखभाल कर्मियों और 22,809 अग्रिम मोर्चे के कार्यकर्ताओं को टीके लगाए जा चुके हैं। केंद्र शासित प्रदेश ने चाहे वरिष्ठ नागरिक  हों या दूसरी बीमारियां का सामना करने वाले, 45 वर्ष से अधिक वर्ग के तहत 3,22,637 लोगों को टीके लगाए हैं। तमिलनाडु में अब तक कुल 1,35,91,183 लोगों का टीकाकरण किया जा चुका है। इसमें से 1,12,57,029 ने पहली खुराक और 23,34,154 ने दूसरी खुराक ली। इसी तरह, केंद्र शासित क्षेत्र पुडुचेरी में भी अब तक कुल 4,53,715 लोगों का टीकाकरण किया जा चुका है। इसमें से 3,94,557 ने पहली और 59,158 ने दूसरी खुराक ली।
कर्नाटक: 23-06-2021 के लिए जारी राज्य सरकार के बुलेटिन के अनुसार, कोविड के मिले नए मामले: 4,436; कुल सक्रिय मामले: 1,16,450; कोविड से नई मौतें: 123; कोविड से कुल मौतें: 34,287। राज्य में कल लगभग 2,80,617 टीकाकरण के साथ अब तक कुल 2,03,73,516 टीकाकरण किए जा चुके हैं। केंद्रीय उर्वरक एवं रसायन मंत्री डीवी सदानंद गौड़ा ने कहा कि राज्य को ब्लैक फंगस के रोगियों का इलाज करने के लिए लिपोसोमल एम्फोटेरिसिन-बी इंजेक्शन की अतिरिक्त 5,240 शीशियां आवंटित की गई हैं। उपमुख्यमंत्री डॉ सीएन अश्वत्थ नारायण ने कहा कि सरकार “बैक टू कॉलेज” नारे के तहत कॉलेज को शुरू करने की योजना बना रही है और स्नातक छात्रों का जुलाई में टीकाकरण करने का विचार है।
आंध्र प्रदेश: 36 मौतों के साथ राज्य में 80,712 नमूनों की जांच करने के बाद कोविड-19 के 4,684 नए मामले मिले, जबकि पिछले 24 घंटों के दौरान 7,324 लोगों को छुट्टी दे दी गई। कुल मामले: 18,62,036; सक्रिय मामले: 51,204; अस्पताल से छुट्टी पाने वालों की संख्या: 17,98,380; मृत्यु: 12,452। राज्य में कल तक कोविड टीकों की कुल 1,40,74,533 खुराकें दी जा चुकी हैं, जिनमें 1,13,15,609 पहली खुराक और 27,58,924 दूसरी खुराकें शामिल हैं। गुरुवार को सुप्रीम कोर्ट ने कहा कि वह आंध्र प्रदेश सरकार को 12वीं कक्षा की राज्य बोर्ड परीक्षाएं कराने की अनुमति तब तक नहीं देगा, जब तक कि वह आश्वस्त न हो जाए कि राज्य बगैर किसी नुकसान परीक्षा आयोजित करने के लिए तैयार है। अदालत ने यह भी सुझाव दिया कि सरकार को कर्मचारियों और छात्रों की सुरक्षा के बारे में सोचना चाहिए। इस बीच, एपी सरकार ने आज से राज्य के सभी पर्यटन स्थलों को फिर से खोलने का फैसला लिया है।
तेलंगाना: कल कोविड के कुल 1,114 नए मामले और 12 मौतें की जानकारी मिली, जिससे राज्य में पॉजिटिव मामलों की कुल संख्या 6,16,688 और मृतकों की संख्या 3,598 हो गई। राज्य में सक्रिय मामलों की संख्या 16,462 है। राष्ट्रीय औसत 96.52 प्रतिशत के मुकाबले रिकवरी रेट 96.74 प्रतिशत बताई गई है। उच्च न्यायालय के निर्देशों के अनुसार, राज्य सरकार ने निजी प्रयोगशालाओं और अस्पतालों में कोविड-19 परीक्षण और उपचार की लागत पर नियंत्रण के आदेश जारी किए हैं। राज्य के स्वास्थ्य विभाग ने अपने विशेष टीकाकरण अभियान के क्रम में आज से राज्य के सभी निजी और सरकारी स्कूलों व कॉलेजों के सभी शिक्षण और गैर-शिक्षण कर्मचारियों को टीके लगाने का फैसला लिया है और यह इस महीने के अंत तक जारी रहेगा।
यह फैसला इसलिए लिया गया, क्योंकि सरकार ने अगले महीने की पहली तारीख से शैक्षणिक संस्थानों को दोबारा खोलने का फैसला लिया है। कल सभी श्रेणियों के कुल 1,57,958 लोगों को टीके की पहली खुराक और 9,571 लोगों को दूसरी खुराक मिली। राज्य में पहली खुराक पाने वालों की कुल संख्या 80,61,298 और दूसरी खुराक पाने वालों की कुल संख्या 15,90,546 है। आज राज्य के जन स्वास्थ्य विभाग के निदेशक की तरफ से जारी बुलेटिन के अनुसार, राज्य में टीके की बर्बादी 0.12 प्रतिशत होने की जानकारी मिली है।
असम: बुधवार को असम में कोरोनावायरस के 2,728 नए मामले सामने आए, जिससे राज्य में सक्रिय मामलों की संख्या 30,524 पहुंच गई। पॉजिटिविटी रेट 1.64 फीसदी है। इसके अलावा, बुधवार को कोविड से मौत के 30 मामले सामने आए। असम के मुख्य सचिव, जिष्णु बरुआ ने सभी विभागों के प्रमुखों को मासिक वेतन/ पारिश्रमिक जारी करने से पहले चालू महीने से अग्रिम मोर्चे के सरकारी कर्मचारियों के टीकाकरण की स्थिति का पता लगाने के निर्देश दिए हैं। राज्य के स्वास्थ्य विभाग ने तीसरे दिन तीन लाख के अपने दैनिक टीकाकरण लक्ष्य को पार कर लिया, जहां 3.46 लाख से अधिक लोगों को टीके लगाए गए। आधिकारिक सूत्रों के अनुसार, बुधवार को राज्य में 2,184 टीकाकरण केंद्र चालू थे।
मणिपुर: मणिपुर में, 9 अन्य मौतों के साथ कोविड-19 के 629 नए पॉजिटिव मामलों की जानकारी मिली। प्रतिदिन का पॉजिटिविटी रेट 11.8 प्रतिशत है। जिन लोगों का ऑक्सीजन का स्तर 94 प्रतिशत से नीचे है, उन्हें राज्य के स्वास्थ्य अधिकारियों को इसकी सूचना देने के लिए कहा गया है। मणिपुर में जिन्हें टीके लगाए गए हैं, उनकी कुल संख्या 5,04,276 पहुचं गई है।
मेघालय: बुधवार को राज्य में कोविड-19 के 482 नए मामले सामने आने के साथ नए मामले फिर से बढ़ने लगे हैं, जबकि 434 मरीज बीमारी से स्वस्थ होने हो गए, जिससे सक्रिय मामले की संख्या 4,312 हो गई है। इसके अलावा, पिछले 24 घंटों में संक्रमण के कारण नौ लोगों ने दम तोड़ दिया, जिससे मृतकों की संख्या 797 पहुंच गई। वर्तमान में मृत्यु दर 1.72% है। सभी दुकानों, वाणिज्यिक प्रतिष्ठानों और यात्री वाहनों को अपने कर्मचारियों की टीकाकरण की स्थिति दर्शाने का निर्देश देते हुए, मेघालय के उच्च न्यायालय ने कहा है कि उपायुक्तों की ओर से जारी टीकाकरण के आदेशों को एक “प्रेरक सलाह” के रूप में देखा जाना चाहिए, न कि दबाव के रूप में। बुधवार को उपायुक्तों के आदेशों को चुनौती देने वाली एक याचिका पर सुनवाई के बाद, अदालत ने कहा कि प्रमुख स्थानों पर “टीकाकरण हुआ है” या “टीकाकरण नहीं हुआ है” की जानकारी देने वाले संकेतों को लगाना चाहिए।
नगालैंड: बुधवार को नगालैंड ने कोविड-19 के 103 नए मामनों की जानकारी दी, लेकिन मौत के मामले शून्य रहे। राज्य में सक्रिय मामले 1,633 हैं, जबकि कुल मामले 24,541 तक पहुंच गए हैं। नगालैंड के मुख्यमंत्री, नेफ्यू रियो ने बुधवार को जिला अस्पताल, फेक में एक और प्रेशर स्विंग एब्जॉर्बशन ऑक्सीजन जेनरेशन प्लांट का उद्घाटन किया, एक दिन पहले त्युएनसांग में भी इसी तरह की सुविधा का उद्घाटन किया था। यह प्लांट नगालैंड सरकार, जापानी सरकार और यूएनडीपी की एक अन्य साझा पहल भी है। कोविड-19 पर बनी टीम दीमापुर, जिसने बुधवार को एक समन्वय बैठक की, ने 30 जून तक जिले में बड़े पैमाने पर जांच और टीकाकरण करने का निर्णय लिया। बैठक में, दीमापुर के डीसी राजेश सुंदरराजन ने कहा कि जिला अब महामारी का सामना करने के लिए बेहतर तरीके से तैयार है।
त्रिपुरा: पिछले 24 घंटों में त्रिपुरा ने दो मौतों के साथ 395 पॉजिटिव मामलों की जानकारी दी और पॉजिटिविटी रेट 5.34% थी। राज्य ने 42,854 लोगों का टीकाकरण किया है, जिनमें से 37,508 लोग 18 से 44 वर्ष के आयु वर्ग के थे।
सिक्किम: पिछले 24 घंटों में सिक्किम ने कोविड-19 के 131 नए मामले मिलने की जानकारी दी, जिसने मामलों की कुल संख्या 19,589 तक पहुंचा दिया। पूर्वी सिक्किम जिले में 75 नए मामले मिले, इसके बाद दक्षिण सिक्किम  और पश्चिम सिक्किम  जिले का स्थान रहा। सिक्किम में अब कोविड-19 के 2,390 सक्रिय मामले हैं, जबकि 16,652 लोग बीमारी से स्वस्थ हो चुके हैं। हिमालयी राज्य में अब तक कोविड-19 से 296 मौतें हुई हैं, जबकि 251 मरीज दूसरे राज्यों में चले गए हैं। पिछले 24 घंटों में राज्य ने 659 नमूनों की जांच की, जिससे अब तक जांचे गए नमूनों की कुल संख्या 1,58,201 पहुंच गई। सिक्किम का कोविड-19 पॉजिटिव रेट अब 19.8 प्रतिशत, जबकि रिकवरी रेट बढ़कर 85 प्रतिशत हो गया है।
महत्वपूर्ण ट्विट्स